11. ΑΝΑΓΚ. ΝΟΜΟΣ υπ’ αριθ. 467 της 22/24 Ιουλ. 1968 (ΦΕΚ Α΄ 162) Περί παραγραφής αξιώσεων εκ τοκομεριδίων ομολογιών των εις Λίρας Αγγλίας δανείων της Εθνικής Κτηματικής Τραπέζης της Ελλάδος. Άρθρον μόνον.-Αξιώσεις εκ τοκομεριδίων ομολογιών, των εις λίρας Αγγλίας δανείων της Εθνικής Κτηματικής Τραπέζης της Ελλάδος ετών 19271930, άτινα υπήχθησαν εις την ρύθμισιν του Ν.Δ. 3393/1955, και του άρθρ. 5 του Ν.Δ. 4375/1964, παραγράφονται μετά εξαετίαν, αφ’ ης κατέστησαν απαιτηταί, συμφώνως και προς τον εν ταις ομολογίαις ταύταις αναγραφόμενον σχετικόν όρον. 2.Η προηγουμένη παράγραφος έχει εφαρμογήν και προκειμένου περί αποδοθέντων ήδη εις το Δημόσιον, βάσει της διατάξεως του άρθρ. 1 του Ν.Δ. 1195/1942, ποσών, εφ’ όσον αποδεικνύεται ότι οι κομισταί ητήσαντο παρά της ρηθείσης Τραπέζης την πληρωμήν τοκομεριδίων προ της παρόδου της εξαετίας και απεκρούσθησαν λόγω της κατά την διάταξιν ταύτην, επελθούσης παραγραφής. Τα ποσά ταύτα επιστρέφονται υπό του Δημοσίου, ατόκως, ως αχρεωστήτως εισπραχθέντα, εις την Τράπεζαν, προς απόδοσιν τοις δικαιούχοις. 